17.12.2009 Den Europæiske Unions Tidende L 332/77 RETSAKTER, HVIS OFFENTLIGGØRELSE IKKE ER OBLIGATORISK KOMMISSIONENS AFGØRELSE af 10. december 2009 om ændring af tillæg 2a til bilaget til afgørelse 2007/65/EF, for så vidt angår adgang til Kommissionens bygninger for kontrahenters personale (2009/970/EU) EUROPA-KOMMISSIONEN HAR — under henvisning til traktaten om Den Europæiske Union og traktaten om Den Europæiske Unions funktionsmåde, særlig artikel 249, stk. 1, under henvisning til traktaten om oprettelse af Det Europæiske Atomenergifællesskab, særlig artikel 131, og ud fra følgende betragtninger: (1) Kommissionens meddelelse om det nye system for adgang til og sikring af Kommissionens bygninger (K(2007) 797) har til formål at øge sikkerhedsniveauet for personer, oplysninger, bygninger og andre aktiver. Til det formål blev der indført det globale sikringsprojekt, som indebærer, at der overalt i Kommissionens bygninger skal installeres systemer for automatiseret adgangskontrol, der bygger på moderne og effektiv teknologi til kontrol med adgang. Et centralt element i projektet er at rationalisere og redu- cere det nuværende meget store antal forskellige adgangs- kort og forenkle de procedurer for udstedelse af badges og adgangskort, der gælder for de forskellige personale- kategorier og for besøgende hos Kommissionen. Iværksættelsen af første fase af det nye system for udste- delse af badges, især til kontrahenters personale, gør det nødvendigt at foretage enkelte ændringer af rent admini- strativ og teknisk karakter af Kommissionens afgørelse 2007/65/EF af 15. december 2006 om fastlæggelse af Kommissionens  standardsikkerhedsforanstaltninger og beredskabsniveauer og om ændring af dens forretnings- orden med hensyn til operationelle procedurer for forvaltning af krisesituationer () — ()) EUT L 32 af 6.2.2007, s. 144. TRUFFET FØLGENDE AFGØRELSE: Artikel 1 Punkt 4.2,, litra b), i tillæg 2a til bilaget til afgørelse 2007/65/EF affattes som følger: »b) Adgangskort udstedes til alle andre ansatte, der skal have adgang til Kommissionens bygninger for at kunne opfylde deres kontraktmæssige forpligtelser inden for Kommissionen. Adgangskort til personale, der er ansat på tidsbegrænsede kontrakter, gælder ikke efter disse kontrakters udløb, medmindre Kommissionens Direk- torat for Sikkerhed har givet tilladelse hertil. Adgangskort udstedes tillige til kontrahenters personale, hvis de har behov for at få adgang til Kommissionens bygninger for at opfylde deres kontraktmæssige forplig- telser. Disse adgangskort udstedes til kontrahentens personale med en udløbsdato svarende til udløbsdatoen for kontrakten med Kommissionen, hvis den pågældende person har et id-kort, der er gyldigt indtil datoen for kontraktens udløb. Er denne betingelse ikke opfyldt, udstedes adgangskortet med en udløbsdato svarende til id-kortets udløbsdato. Hvis et medlem af Europa-Parlamentet vil ind i en af Kommissionens  bygninger, kan vedkommende få adgang ved at fremvise det tjenestekort, Europa-Parla- mentet har udstedt til den pågældende, til den tjeneste- gørende sikkerhedsvagt uden at skulle gennemgå den ekstra sikkerhedskontrol, der kræves for besøgende udefra.« Artikel 2 Denne afgørelse træder i kraft på dagen for vedtagelsen. Den offentliggøres i Den Europæiske Unions Tidende. Udfærdiget i Bruxelles, den 10. december 2009. På Kommissionens vegne José Manuel BARROSO Formand